stanford-oval/wikipedia huggingface dataset:
Risto Vuolle-Apiala

Risto Vuolle-Apiala (s. 1939) on suomalainen perinnerakentamiseen erikoistunut arkkitehti ja tietokirjailija.
Vuolle-Apiala on julkaissut useita hirsi- ja perinnerakentamista käsittelviä kirjoja. Hänen aloitteestaan perustettiin 1980 Saarijärven Summassaareen esihistoriallista asumista esittelevä Kivikauden kylä. Myös Muuramessa sijaitseva Saunakylä sai alkunsa Vuolle-Apialan 1970-luvulla aloittamasta perinteisten saunarakennusten keräämisestä.
Vuolle-Apialalla on oma arkkitehtitoimisto. Hän on toiminut myös seutukaava-arkkitehtina ja tehnyt muun muassa Kannonkosken rantaosayleiskaavan ja Luhangan rantayleiskaavan muutoksen. Muita Vuolle-Apialan suunnittelutöitä ovat esimerkiksi Kuokkalan kartanon korjauksen suunnittelu sekä 1990-luvulla Kankaan paperitehtaan uuden sisäänkäynnin ja pr-tilojen laajennuksen suunnittelu. Vuolle-Apialalle myönnettiin vuoden 2012 Jyväskylä-palkinto.
Kirjallista tuotantoa

Savusaunakirja : kolmen perinteisen savusaunan suunnittelu ja rakentaminen. R. Vuolle-Apiala, Jyväskylä 1983, 2. täyd. painos nimellä Savusaunakirja : vanhan savusaunan korjaaminen sekä viiden perinteisen savusaunatyypin suunnittelu ja rakentaminen RV-A-kustannus, Jyväskylä 1983, 5. täyd. painos nimellä Savusaunakirja : vanhan savusaunan korjaaminen, viiden perinteisen savusaunatyypin sekä maasaunan suunnittelu ja rakentaminen 1985, 6. täyd. ja uud. painokset nimellä Savusaunakirja : perinteisten savusaunojen suunnittelu ja rakentaminen 1988, 7. täyd. painos 1991, 8. täyd. painos 1994, 11. painos Rakennusalan kustantajat, Helsinki 2011
Savusauna ; kuvat Risto Vuolle-Apiala ; runot Helmer Selin. Rakennusalan kustantajat, Helsinki 1993, 8. painos 2007
Hirsitalo. Rakennusalan kustantajat, Helsinki 1996, 5. painos 2007
Perinnemaalit. Rakennusalan kustantajat, Helsinki 1997, 5. korj. painos 2012
Hirsityöt. Rakennusalan kustantajat - Opetushallitus, Helsinki 1999, 5. uud. painos Multikustannus, Helsinki 2008, 6. painos Moreeni, Vantaa 2010
Savusaunat Muuramessa. Rakennusalan kustantajat, Helsinki 2000
Savusaunan kiuas. Rakennusalan kustantajat - Kustantajat Sarmala, Helsinki 2001, uusintapainos Moreeni - Rakennusalan kustantajat, Helsinki 2011
Ulkoilumaja : opas taukopaikkojen ja ulkoilumajojen parissa toimiville ; kirj. Anne Lehtonen, Risto Vuolle-Apiala ; kuvat Antero Aaltonen ym. Rakennusalan kustantajat, Helsinki 2002
Savusauna : ennen ja nyt. Multikustannus, Helsinki 2009, 2. painos Moreeni, Vantaa 2011
Hirsitalon kunnostaminen. Multikustannus - Rakennusalan kustantajat, Helsinki 2006, 4. korj. painos Moreeni, Vantaa 2010
Kalmavirran kylä Jämsän Koskenpäällä : historiaa, muistikuvia ja tapahtumia. Omakustanne, Jyväskylä 2011, 2. painos 2013
Hirsitalo ennen ja nyt. Moreeni, Vantaa 2012
Nahkureitten orret : Vuolle-Apialan sukua isästä poikaan 1700-1910 ; julkaisija Vuolle-Apialan sukuseura. Karoliina ja Kustaa Lindeman Säätiö, Jämsä 2015
Roberto Tucci

Roberto Tucci (19. huhtikuuta 1921 Napoli – 14. huhtikuuta 2015) oli italialainen kirkonmies, joka nimitettiin yhdeksi roomalaiskatolisen kirkon kardinaaleista 21. helmikuuta 2001. Hän kuitenkin menetti äänioikeutensa konklaavissa parin kuukauden kuluttua täytettyään 80 vuotta.
Jesuiittojen sääntökuntaan kuuluva Tucci syntyi Napolissa ja sai pappisvihkimyksensä 24. elokuuta 1950.
Roberto Vian

Roberto Vian (s. 20. helmikuuta 1965) on italialainen sarjakuvapiirtäjä, joka on kotoisin Venetsiasta.
Roberto Vian on itseoppinut sarjakuvapiirtäjä ja aloitti ammattimaisen piirtämisen 1990-luvun alussa. Hiemän jälkeen tämän hän hakeutui Disneyn piirtäjäakatemiaan, missä hän hioi taitojaan Giovan Battista Carpin ja Giorgio Cavazzanon johdolla. Vuodesta 1992 lähtien on Vian on piirtänyt sarjoja Disneyn eri julkaisuihin. Vian toimii myös mainosgraafikkona.
Ensimmäinen Suomessa julkaistu sarjakuva oli Roope-setä ja maustetie Aku Ankan taskukirjan numerossa 166.
Romanian Fed Cup -joukkue

| 0 | 1 | 2 |
| --- | --- | --- |
Romanian Fed Cup -joukkue
Kapteeni: Florin Segărceanu
ITF-ranking: 5.
Ensimmäinen vuosi: 1973
Vuodet: 39
Maaottelut (V–T): 134 (79–55)
Vuodet maailmanlohkossa: 10
Päivitetty: 27.2.2019
Romanian Fed Cup -joukkue edustaa Romaniaa Fed Cupissa. Se toimii Romanian tennisliiton alaisuudessa. Romania osallistui Fed Cupiin ensimmäisen kerran vuonna 1973. Kaiken kaikkiaan Romania on pelannut 134 maaottelua, joista voittanut 79 ja hävinnyt 55. Romania on päässyt parhaimmillaan välieriin vuonna 2019.
Vuoden 2019 Fed Cupissa pelanneet

Simona Halep
Monica Niculescu
Irina-Camelia Begu
Mihaela Buzărnescu
Roimanata

| Roimanata> Tieteellinen luokittelu |
| --- | --- |
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Kladi::  Commelinids
Lahko::  Poales
Heimo::  Heinäkasvit Poaceae
Suku::  Pikkunadat Festuca
Laji::  heteromalla
Kaksiosainen nimi
 Festuca heteromalla  Pourr. 
Synonyymit
 Festuca diffusa Dumort. 
Infobox OKNimi-testi OK: 
Roimanata (Festuca heteromalla) on pikkunatojen eli natojen sukuun ja punanataryhmään (Festuca rubra -ryhmä) kuuluva heinäkasvi. Lajin aiempi nimi on isopunanata (Festuca diffusa). Roimanata kasvaa 50–100 senttimetriä korkeaksi ja muodostaa löyhiä mättäitä. Se on lajiryhmän heinistä kookkain. Tyvilehtien lapa on 1–3 millimetriä leveä, usein litteä. Röyhy on 9–15 cm pitkä ja runsaskukkainen. Yhdessä tähkylässä on kahdeksasta kymmeneen usein violetinsävyistä lyhytvihneistä kukkaa.
Roimanataa esiintyy Euroopassa, alun perin Keski-Euroopassa. Suomessa se on luonnonvaraisena melko harvinainen heinänsiemenen mukana tullut uustulokas. Se kasvaa muun muassa tienvarsilla.
Aiheesta muualla

Kasviatlas 2020: Roimanadan (Festuca heteromalla) levinneisyys Suomessa.
Robert Kotšarjan
Aiheesta muualla

http://www.president.am/ (englanniksi) (venäjäksi) (armeniaksi)
Robert Kocharian - Armenia's new president? (BBC)
Armenian presidentit
Levon Ter-Petrosjan (1991–1998) | Robert Kotšarjan (1998–2008) | Serž Sargsjan (2008–2018) | Armen Sargsjan (2018–2022) | Alen Simonyan (2022–2022) | Vahagn Hatšaturjan (2022–)
Rajakylä (Vantaa)

| Rajakylä> Råby |
| --- | --- |
 Maratontie
 Kaupungin kartta, jossa Rajakylä korostettuna.
Kaupunki:  Vantaa
Suuralue:  Hakunilan suuralue
Kaupunginosa nro:  95
Pinta-ala:  1,5 km² 
Väkiluku:  4 128 (31.12.2023)
Työpaikkoja:  289 kpl   (31.12.2017)
Postinumero(t):  01280
Lähialueet:  Länsimäki, Jakomäki, Vaarala, Vesala, Kivikko
Rajakylä (ruots. Råby) on tiivis pientaloista koostuva Vantaan Hakunilan suuralueen kaupunginosa Porvoonväylän ja Helsingin rajan välissä. Se muodostaa Helsingin Vesalan kaupunginosan kanssa yhtenäisen pientaloalueen, jossa molempien kaupunginosien rakennetut tontit ulottuvat rajalle saakka.
Rakentamisen historiaa

Rajakylä on rakennettu pääasiassa 1980-luvulla. Siellä ei juurikaan ole teollisuutta ja työpaikkojen määrä on pieni. Vantaan historiakirjojen mukaan Rajakylän nykyinen suurin tie, johon myös bussiliikenne on painottunut Rajakyläntien lisäksi, on talkoo- ja työttömyystöinä rakennettu Maratontie. Se on aluksi ollut pieni metsäpolku, johon on sittemmin tehty kivipäällyste. Siitä on siis tullut niin sanottu tykkitie. Nykyisin se on asfaltoitu, kaksikaistainen tie. Rajakylässä on runsaasti metsäalueita, joissa on kivipäällysteisiä tykkiteitä ja ensimmäisen maailmansodan aikaisia vallihautoja, joiden rakentaminen aloitettiin vuonna 1914 Pietarin puolustamiseksi. Rajakylässä on myös Pallopuisto-niminen leikkialue, joka on alueen lapsiperheiden aktiivisessa käytössä. Rajakylässä on koulun liepeillä urheilukenttä.
Palvelut

Rajakylän koulussa on 1.−4. luokat. Rajakylän kautta kulkevat bussilinjat Mellunmäen metroasemalle, Tikkurilaan, Länsisalmeen, Sotunkiin ja Myyrmäkeen. Suuri osa rajakyläläisistä käy työssä Helsingissä.
Väestö

Vuoden 2022 lopussa muuta kuin suomea, ruotsia tai saamea äidinkielenään puhuvien osuus oli 17,1 prosenttia.
Aiheesta muualla

Kuvia tai muita tiedostoja aiheesta Rajakylä (Vantaa) Wikimedia Commonsissa
Roimaripsupilli

| Roimaripsupilli> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Sapindales
Heimo::  Mahonkikasvit Meliaceae
Suku::  Ripsupillit Turraea
Laji::  robusta
Kaksiosainen nimi
 Turraea robusta  Gürke 
Katso myös
   Roimaripsupilli Wikispeciesissä   Roimaripsupilli Commonsissa 
Infobox OKNimi-testi OKIUCN-testi OK: 
Roimaripsupilli (Turraea robusta) on mahonkikasvien (Meliaceae) heimoon, ripsupillien (Turraea) sukuun kuuluva kasvilaji. Lajin nimi Tansaniassa puhuttavalla zaramon kielellä on mzikoziko.
Roimaripsupilli on 2–15 metriä korkeaksi kasvava pensas tai puu. Sen kaarna on karkeapintaista ja ruskeaa. Lehdet ovat soikeita tai puikeita, 3,5–12 cm pitkiä, 2–8 cm leveitä sekä alapinnoiltaan lyhytkarvaisia. Kukat sijaitsevat viuhkomaisissa kukinnoissa ja niiden väri vaihtelee valkoisesta kellertävään. Kukkien terälehdet ovat 1,2–1,4 cm pitkiä. Hedelmä on litistyneen pallomainen, halkaisijaltaan 1,0–1,6 cm ja väriltään keltainen.
Roimaripsupilli kasvaa metsäisillä ruohostomailla ja pensastoissa sekä jokivarsien metsissä. Roimaripsupilli kasvaa luonnossa itäisessä Afrikassa.
Roimaripsupillin juurista valmistettua yrttiteetä on käytetty perinteisessä lääkinnässä vatsakipujen sekä ripulin hoitoon.
Aiheesta muualla

Laji.fi: Roimaripsupilli (Turraea robusta)
JSTOR Global Plants: Turraea robusta (englanniksi)
Global Biodiversity Information Facility (GBIF): Turraea robusta (englanniksi)
Reisaavaisen laulu

| Reisaavaisen laulu Jimmy Träskelin & Sampo Korva |
| --- | --- | --- |

Studioalbumin tiedot
 Äänitetty : 26.–28. huhtikuuta 2013
 Julkaistu: 10. kesäkuuta 2013
 Formaatti: CD
 Tuottaja(t): Jimmy Träskelin
 Tyylilaji: kansanmusiikki, folk
 Kesto: 34.32
 Levy-yhtiö: Kansanmusiikki-instituutti
Jimmy Träskelinin muut julkaisut
| Tuulisen kylän poika 2011 | Reisaavaisen laulu 2013 | Turvalan uunilla ja muita lauluja 2016 |
Sampo Korvan muut julkaisut
|   | Reisaavaisen laulu 2013 | Turvalan uunilla ja muita lauluja 2016 |
Reisaavaisen laulu on Jimmy Träskelinin ja Sampo Korvan vuonna 2013 ilmestynyt albumi.
Levyllä Jimmy Träskelin ja Sampo Korva eläytyvät amerikansuomalaisen siirtolaismusiikin maailmaan yhdessä rapakon takaa löytyneiden tuttavuuksiensa Robert Jorosen ja Jason Kulomaen kanssa. Reisaavaisen laulu -levyn äänimaisema muodostuu huuliharppujen, ukulelen, kitaran, viskiruukun sekä lauluäänten kokonaisuudesta. Antti Janka-Murros on toiminut keikoilla kontrabasistina.
Kappaleet

Kaikki kappaleet sovittaneet Jimmy Träskelin ja Sampo Korva.
Amerikan tytöt – 3.13
Hefnerin paartit – 3.34
Hankoniemes pieni laiva – 3.40
Jenkkivalssi – 2.33
Posetiivari – 2.30
Hollywoodi – 3.30
Outoja teitä – 3.29
Pelimannin kaikuja – 3.20
Waterloo – 2.55
Kantarella & Jimmy – 4.07
Hildan viimeinen ilta – 3.41
Muusikot

Jimmy Träskelin
Sampo Korva
Robert Joronen
Jason Kulomaki
Muusikot > Tuotanto

Jimmy Träskelin – tuottaja, layout
Robert Joronen – äänittäjä, miksaaja, valokuvat
Minerva Pappi – masteroija (Finnvox)
Hilda Koskisen kotialbumi – valokuvat
Arvostelut

Nuorgam: 60/100
Riimukivi U 582

1600-luvulla laadittu piirros riimukivestä U 582.
Riimukivi U 582 on aiemmin Söderby-Karlin kirkossa, Norrtäljen kunnassa Roslagenin alueella sijainnut, mutta myöhemmin kadonnut riimukivi. Riimukiven kirjoitus on ajoitettu 1030-luvulle, ja se sisältää mahdollisesti vanhimman maininnan Suomesta. Monet viikinkien idänretket lähtivät Roslagenin alueelta. Roslagen juontuu mahdollisesti suomen- ja viron kielen Ruotsia tarkoittavista sanoista tai vastavuoroisesti suomen ja viron ruotsia tarkoittavat sanat voivat juontua roslagen-sanasta.
Kivessä kerrotaan Otrygg-nimisen miehen tulleen surmatuksi Suomessa. Teksti ei kerro, surmattiinko hänet taistelussa vai jossain muussa yhteydessä, mutta yleensä riimukivet pystytettiin viikinkiretkillä kuolleille.
Kirjoitus

Kiven alkuperäinen kirjoitus:
ᛒᛁᛅᚱᚾ᛫ᛅᚢᚴ᛫ᛁᚴᚢᛚᚠᚱᛁᚦ᛬ᚱᛅᛁᛋᛏᚢ᛫ᛋᛏᛅᛁᚾ᛬ᛅᚠᛏᛦ᛬ᚢᛏᚱᛁᚴ᛬ᛋᚢᚾ᛬ᛋᛅᛁᚾ᛬ᚼᛅᚾ᛬ᚢᛅᛦ᛫ᛏᚱᛁᛒᛁᚾ᛬ᚭ᛫ᚠᛁᚾ᛫ᛚᚭᚾᛏᛁ
biarn auk * ikulfriþ : raistu : stain : aftʀ : utrik : sun : sain * han * uaʀ : tribin : o * fin*lonti
Käännös muinaisnorjaksi:
Bjǫrn ok Ígulfríðr reistu stein eptir Ótrygg, son sinn. Hann var drepinn á Finnlandi.
Käännös Suomeksi:
Björn ja Igulfrid pystyttivät tämän kiven poikansa Otryggin muistoksi. Hänet tapettiin Suomessa.
Røssvatnet

Røssvatnet
Røssvatnet (eteläsaameksi Reevhtse) on Norjan kolmanneksi suurin järvi.[lähde? ] Se sijaitsee Hattfjelldalin ja Hemnesin kuntien alueella, Nordlandin läänissä. Järven vesipinta-ala on 219 neliökilometriä. Røssvatnin alueella on asunut ihmisiä kivikaudesta asti.
Roman (kaupunki)

| Roman |
| --- | --- |
 Historian museo
 vaakuna
 Roman
 Koordinaatit: 46°55′48″N, 26°55′48″E 
Valtio:  Romania
Piirikunta:  Neamț
Ensimmäinen asiakirjamaininta:  1388
Hallinto:  
 – Pormestari:  Dan Laurențiu Leoreanu
Väkiluku (2011):  50 713
Aikavyöhyke:  UTC+2
 – Kesäaika:  UTC+3
 
 https://primariaroman.ro 
Infobox OKVirheellinen NIMI-arvo: 
Roman (unk. Románvásár) on kaupunki Itä-Karpaattien vuoriston keskellä Moldaviassa, Itä-Romaniassa. Kaupunki sijaitsee Neamțin piirikunnassa 45 kilometriä itään Piatra Neamțin kaupungista. Vuonna 2011 siellä oli noin 50 700 asukasta.
Aiheesta muualla

Kuvia tai muita tiedostoja aiheesta Roman (kaupunki) Wikimedia Commonsissa
Riitta Ahonen

| Riitta Ahonen> Henkilötiedot |
| --- | --- |
Syntynyt: 23. maaliskuuta 1956 (ikä 68) Tuusniemi
Kansalaisuus:  suomalainen
Ammatti:  apteekkiopin professori
Koulutus ja ura
Tutkinnot:  Kuopion yliopisto (prov. 1982, FaL 1987, FaT 1993)
Instituutti:  Itä-Suomen yliopisto
Aiheesta muualla
Kotisivu
Riitta Sisko Ahonen (23. maaliskuuta 1956 Tuusniemi) on suomalainen proviisori, farmasian tohtori ja Itä-Suomen yliopiston apteekkiopin professori.
Hän valmistui Kuopion yliopistosta proviisoriksi 1982, farmasian lisensiaatiksi 1987 ja tohtoriksi 1993. Hänen suomenkielinen väitöskirjansa (1993) oli otsikoitu Särkylääkkeiden käyttö ja kulutus Suomessa. Hän katsoo, että “sairausmainonta” saa ihmiset syömään turhia lääkkeitä. Voidaan sanoa, että ihmisiä suorastaan pelotellaan sairauksilla. Esimerkiksi potenssilääkkeistä Ahonen ennusti vuoden 2008 haastettelussa muodostuvan ajan mittaan jonkinlaisen terveydellisen katastrofin.
Ahosen saamiin tunnustuksiin kuuluu muun muassa Suomen Valkoisen Ruusun ritarikunnan ritarin arvo.
Aiheesta muualla

Riitta Ahonen. University of Eastern Finland,  UEF School of Pharmacy (englanniksi) (researchgate.net)
Jaana Oksanen (27.10.2016, Taloussanomat) Professori: Apteekkien sääntelyn purku ei alentaisi lääkkeiden hintoja (is.fi)
10 yleisintä virhekäsitystä kipulääkkeistä – ”Moni ostaa vaivaansa väärää lääkettä”. (etlehti.fi Sanna Salonen (4.6.2015))
R-luokka (hävittäjä, 1916)

| R-luokka |
| --- | --- |
 luokkaan kuulunut HMS Skate

Tekniset tiedot
Uppouma:  991 t (standardi) 1 052 t (standardi, Thornycroft) 940 t (standardi, Yarrow)
Pituus:  84 m (kokonaispituus)
Leveys:  8,15 m
Syväys:  3,00 m
Koneteho:  27 000 hv
Nopeus:  36 solmua
Miehistöä:  82
Aseistus
Meritorjunta:  3 x QF 4" Mk IV -tykkiä yksiputkisina P Mk IX -asennuksina 4 x 21" (533 mm) torpedoputkea
Ilmatorjunta:  1 x QF 2 naulan Mk II -ilmatorjuntatykki
R-luokka oli Britannian kuninkaallisen laivaston alusluokka, johon kuului 62  vuosina 1916‐1917 valmistettua hävittäjää. Alukset olivat M-luokasta paranneltuja aluksia. Luokkien suurimpina eroina olivat R-luokan kaksiakselisuus ja vaihteistettujen turbiinimoottorien käyttöönotto verrattuna M-luokan kolmiakselisuuden ja suorasaantiturbiinit.
Palvelus

Kaikki luokan alukset palvelivat ensimmäisessä maailmansodassa, joista osa muutettiin miinalaivoiksi. Sodassa kahdeksan luokan aluksista upposi. Jäljelle jääneet luokan alukset romutettiin 1920- ja 1930-luvuilla kahta lukuun ottamatta. HMS Skate oli vanhin käytössä ollut Kuninkaallisen laivaston hävittäjä toisessa maailmansodassa ja HMS Radiant siirrettiin syyskuussa 1920 kuninkaalliselle Siamin laivastolle nimellä Phra Ruang.
Alukset > Paranneltu R-luokka

Maaliskuussa 1916 tilatuista aluksista yhdentoista piirustuksia muutettiin. Näitä aluksia kutsutaan toisinaan parannelluiksi Amiraliteetin R-luokan aluksiksi. Alusten leveys kasvoi 8,23 metriin ja syväys 3,35 metriin, minkä seurauksena uppouma kasvoi 1 085 tonniin.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Trenchant | White | - | 23. joulukuuta 1916 | - | myyty romutettavaksi 15. marraskuuta 1928 |
| HMS Tristram | White | - | 24. helmikuuta 1917 | - | myyty romutettavaksi 9. toukokuuta 1921 |
| HMS Tirade | Scotts | - | 21. huhtikuuta 1917 | - | myyty romutettavaksi 15. marraskuuta 1921 |
| HMS Tower | Swan Hunter | - | 5. huhtikuuta 1917 | - | myyty romutettavaksi 17. toukokuuta 1928 |
| HMS Ulster | Beardmore | - | 10. lokakuuta 1917 | - | myyty romutettavaksi huhtikuussa 1928 |
| HMS Ulysses | Doxford | - | 24. maaliskuuta 1917 | - | uponnut törmäyksessä 29. lokakuuta 1918 |
| HMS Umpire | Doxford | - | 9. kesäkuuta 1917 | - | myyty romutettavaksi 7. tammikuuta 1930 |
| HMS Undine | Fairfield | - | 22. maaliskuuta 1917 | - | myyty romutettavaksi huhtikuussa 1928 |
| HMS Urchin | Palmers Shipbuilding and Iron Company | - | 7. kesäkuuta 1917 | - | myyty romutettavaksi tammikuussa 1930 |
| HMS Ursa | Palmers | - | 23. heinäkuuta 1917 | - | myyty romutettavaksi 13. heinäkuuta 1926 |
| HMS Ursula | Scotts | - | 2. elokuuta 1917 | - | myyty romutettavaksi 19. marraskuuta 1929 |
Alukset > Thornycroftin R-luokka

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Rosalind | John I. Thornycroft and Company, Woolston | - | 14. lokakuuta 1916 | - | myyty romutettavaksi 13. heinäkuuta 1926 |
| HMS Radiant | Thornycroft | - | 25. marraskuuta 1916 | - | myyty takaisin Thornycroftille 21. kesäkuuta 1920, Thaimaan laivastolle syyskuussa 1920 nimellä Phra Ruang, romutettu 1957 |
| HMS Retriever | Thornycroft | - | 15. tammikuuta 1917 | - | myyty romutettavaksi 26. heinäkuuta 1927 |
| HMS Taurus | Thornycroft | - | 10. maaliskuuta 1917 | - | myyty romutettavaksi 18. helmikuuta 1930 |
| HMS Teazer | Thornycroft | - | 21. huhtikuuta 1917 | - | myyty romutettavaksi 6. helmikuuta 1931 |
Alukset > Yarrowin R-luokka

Yarrow Shipbuildersilta tilattuja seitsemää alusta kutsutaan toisinaan Yarrowin myöhemmiksi M-luokan hävittäjiksi. Alukset palvelivat laivastossa ensimmäisessä maailmansodassa ja niiden suunnittelu perustui aikaisempaan Yarrowin M-luokkaan, johon tehtiin pieniä parannuksia. Näistä merkittävin oli alusten kaventaminen uppouman kompensoimiseksi ja kaareva perä.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Sabrina | Yarrow Shipbuilders | elokuu 1915 | 24. heinäkuuta 1916 | syyskuu 1916 | myyty romutettavaksi 5. marraskuuta 1926 |
| HMS Strongbow | Yarrow | - | 30. syyskuuta 1916 | 1916 | upotettu 17. lokakuuta 1917 |
| HMS Surprise | Yarrow | - | 25. marraskuuta 1916 | 1916 | upotettu 23. joulukuuta 1917 |
| HMS Sybille | Yarrow | elokuu 1915 | 5. helmikuuta 1917 | helmikuu 1917 | myyty romutettavaksi 5. marraskuuta 1926 |

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Truculent | Yarrow | maaliskuu 1916 | 24. maaliskuuta 1917 | toukokuu 1917 | myyty romutettavaksi 29. huhtikuuta 1927 |
| HMS Tyrant | Yarrow | maaliskuu 1916 | 19. toukokuuta 1917 | heinäkuu 1917 | myyty romutettavaksi huhtikuussa 1938 |
| HMS Ulleswater | Yarrow | - | 4. elokuuta 1917 | 1917 | upotettu 15. elokuuta 1918 |
Riimala

| Riimala Rimal (ruots> ) |
| --- | --- |
 Riimala
 Koordinaatit: 62°57′12″N, 21°46′23″E 
Valtio:  Suomi
Maakunta:  Pohjanmaa
Kunta:  Mustasaari
Hallinto:  
 – Asutustyyppi:  kylä
Postinumero:  65470
Infobox OKVirheellinen NIMI-arvo: 
Riimala (ruots. Rimal) on pieni kylä Mustasaaressa Pohjanmaan maakunnassa entisen Sulvan kunnan alueella. Riimala sijaitsee noin 10 kilometrin päässä Sulvan kirkonkylästä. Vaasan keskustaan kylästä on noin 20 kilometriä.
Kylä muodostaa oman postinumeroalueensa 65470 Rimal. Riimalan postinumeroalueen sisällä oli 48 asukasta vuonna 2021.
Palveluita kylässä ei juuri ole, ekopiste Riimalasta löytyy. Muuten lähimmät palvelut löytyvät Sulvan kirkonkylästä tai Helsingbystä.
Liikenne

Valtatie 8 Turusta Liminkaan kulkee Riimalan kylän läpi. Kylän pohjoisosasta lähtee yhdystie 6743 Riimalasta Sulvaan.
Reko Lundán

Reko-Kalevi Lundán (2. huhtikuuta 1969 Janakkala – 27. lokakuuta 2006 Helsinki) oli suomalainen kirjailija ja teatteriohjaaja. Lundán kirjoitti urallaan kolme romaania (viimeisen yhdessä vaimonsa kanssa), kahdeksan näytelmää ja kuunnelmia. Hänet tunnettiin yhteiskunnallisten ilmiöiden kuten talous- ja sosiaalipolitiikan kommentoijana. Hän osallistui myös kerran Aamu-TV:n Jälkiviisaat-ohjelmaan.
Elämäkerta

Lundán opiskeli Teatterikorkeakoulussa pääaineenaan dramaturgia vuosina 1989–1994. Hän kirjoitti kuusi näytelmää ja ohjasi useita. Hän sai vuonna 1999 Eino Kalima -palkinnon ohjauksestaan Lokki. Näytelmä Aina joku eksyy oli Suomen ehdokkaana Pohjoismaisen näytelmäkirjailijapalkinnon saajaksi vuonna 2000. Lundánin esikoisromaani Ilman suuria suruja oli ehdolla Finlandia-palkinnon saajaksi vuonna 2002.
Lundánin näytelmä Tarpeettomia ihmisiä herätti huomiota ilmestyessään. Näytelmässä työttömäksi joutunut mies kokee kriisin elämässään ja alkaa purkaa tuskaansa käyttämällä väkivaltaa parisuhteessaan. Lundán korosti, että teatterin tehtävä on viihdyttämisen lisäksi myös nostaa esiin arkoja aiheita. Hänen näytelmänsä Ihmisiä hyvinvointivaltiossa käsitteli revyyn keinoin lamaa ja antoi kasvot aiemmin kasvottomaksi jääneelle politiikalle. Hänen viimeiseksi ohjauksekseen jäi Ruotsalaisessa teatterissa esitetty Tanssiva pappi (Den dansande prästen) syyskuussa 2006.
Reko Lundán kuoli 37-vuotiaana aivokasvaimeen 27. lokakuuta 2006 Helsingissä. Hänet on haudattu Hietaniemen hautausmaan Taiteilijainmäelle.
Tuotanto > Näytelmät

Suurin osa näytelmistä on julkaistu WSOY:n kustantamina.
Raivoavan enkelin syli (1994)
Budapest Bengal Tigers (1996) KOM-teatteri
Ettemme harhaan kääntyis (1996) Suomen Kansallisteatteri
Aina joku eksyy (1998) KOM-teatteri
Drakarna över Helsingfors (2000) Teatteri Viirus
Teillä ei ollut nimiä (2001) KOM-teatteri
Tarpeettomia ihmisiä (2003) KOM-teatteri
Ihmisiä hyvinvointivaltiossa (2003) Suomen Kansallisteatteri
Kutsumattomia vieraita, laulunäytelmä (2006) Suomen Kansallisteatteri
Tuotanto > Romaanit

Ilman suuria suruja (WSOY, 2002)
Rinnakkain (WSOY, 2004)
Viikkoja, kuukausia (WSOY, 2006) (yhdessä Tina Lundánin kanssa)
Palkinnot

Eino Kalima -palkinto 1999
Helsingin Sanomain kirjallisuuspalkinto 2002
Nuori Aleksis -palkinto 2003
Miehen työ -palkinto 2004
Näytelmäkirjailijaliiton Lea-palkinto 2006
Aiheesta muualla

Moring, Kirsikka: Reko Lundánin muistokirjoitus. Helsingin Sanomat 27.10.2006.
Sevänen, Erkki: / Lundán, Reko (1969–2006). Kansallisbiografia-verkkojulkaisu (maksullinen).  9.10.2015. Helsinki:  Suomalaisen Kirjallisuuden Seura.
Sanojen ajan artikkeli Reko Lundánin teoksista Kirjasampo.fi:ssä.
Reko Lundán. Näytelmät.fi.
Risto Nieminen

Risto Nieminen saattaa tarkoittaa seuraavia henkilöitä:
Risto Nieminen, Gulbenkian-säätiön musiikkiosaston johtaja
Risto Nieminen, Olympiakomitean puheenjohtaja, ent. Veikkauksen toimitusjohtaja
Risto M. Nieminen akatemiaprofessori, fyysikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Risto Nieminen”, voi hakea sivunnimihaulla, laajalla sivunnimihaulla tai tekstihaulla.
Oscar del calcio

Oscar del calcio on palkintogaala, jossa Italian jalkapallon pelaajayhdistys AIC palkitsee maan pääsarjan Serie A:n vuoden parhaat.